,,O‘zbekenergo” AJ
"Oʻzbekenergo" AJ (oʻzbekcha: «O’zbekenergo» AJ) — davlat aksiyadorlik jamiyati (DJ), 2001-yilda ochiq aksiyadorlik jamiyati shaklida tashkil etilgan, tarkibiga koʻmir sanoati korxonalari kiritilgan. Oʻzbekistonda elektr stansiyalarining oʻrnatilgan quvvati 14,1 million kVt dan oshadi. Bu raqam butun Markaziy Osiyo Birlashgan energetika tizimi ishlab chiqarish quvvatlarining qariyb 50 foizini tashkil qiladi. 2017-yilda issiqlik elektr stansiyalarida 52,1 milliard kVt/soat elektr energiyasi ishlab chiqarilib, 7,3 million Gkal issiqlik energiyasi yetkazib berildi, bu esa mamlakat iqtisodiyoti va aholisining talabini toʻliq qondirmoqda. ,,Oʻzbekgidroenergo" aksiyadorlik jamiyatiga qarashli gidroelektr stansiyalarida yilning suvlilik darajasiga qarab qariyb 6,5 milliard kVt/soat elektr energiyasi ishlab chiqariladi. Kompaniya tarkibiga 49 ta korxona, shu jumladan 36 ta aksiyadorlik jamiyati, 6 ta unitar korxona, 7 ta mas’uliyati cheklangan jamiyat va kompaniyaning filiali — Energosotish (Energosbit) kiradi.